Marta Escudero, coronada Reina d’Al Andalus 25 Burjassot per a l’exercici 2018-2020
2025-07-24

El Centre Cultural Tívoli va acollir, en el matí del passat diumenge 10 de juny, l‘acte de coronació de la nova Reina de l’Associació Andalusa A l’Andalus 25 de Burjassot per a l’exercici 2018-2020. Després de l’emotiu comiat que l’associació va dedicar a les representants sortints 2016-2018, va arribar el moment més esperat per la jove Marta Escudero Anegas, qui va ser coronada Reina per als pròxims dos anys amb la companyia de la seua Dama d’Honor, Susana Tamarit Granero.

L’acte, molt emotiu per a tota la gran família andalusa de Burjassot, va comptar amb la presència de l’alcalde de Burjassot, Rafa García; del regidor de Festes, Manuel Pérez Menero i de la Reina de la Federació d’Entitats Culturals Andaluses a la Comunitat Valenciana (FECA) Cristina Pérez Rodríguez, qui va coronar a Marta com a Reina amb la presència en l’escenari també, en tot moment, del president d’Al Andalus 25, Ildefonso Fernández Mercado.

Després de diferents actuacions, la nova Reina i la Dama Major van anar rebent la visita i les felicitacions en l’escenari de nombroses cases i associacions andaluses de València i pobles veïns, així com la visita dels màxims representants de les comissions falleres de Burjassot.